laion/Wikipedia-Exotic huggingface dataset:
১৯৮৮-এর বাংলাদেশের বন্যা

১৯৮৮-র বন্যা ছিলো বাংলাদেশে সংঘটিত প্রলংকারী বন্যাগুলোর মধ্যে অন্যতম। আগস্ট-সেপ্টেম্বর মাস জুড়ে সংঘটিত এই বন্যায় দেশের প্রায় ৬০% এলাকা ডুবে যায় এবং স্থানভেদে এই বন্যাটি ১৫ থেকে ২০ দিন পর্যন্ত স্থায়ী ছিলো। এটি ছিলো এদেশের ইতিহাসে সবচেয়ে মারাত্মক ও ক্ষয়-ক্ষতিময় প্রাকৃতিক দুর্যোগ এবং বিশ্বব্যাপী গণ-মাধ্যমেও সেই সময় এই দুর্যোগটি সকলের দৃষ্টি আকর্ষণ করতে সক্ষম হয়। এর পরের সবচেয়ে বড় বন্যা হয় ২০২২ সালে। বাংলাদেশ এর সিলেট বিভাগে এই বন্যা হয়। সিলেট বিভাগের প্রায় ৮২% মানুষ আশ্রয় কেন্দ্রে অবস্তান করেন। ক্ষয়ক্ষতির মাত্রাও অনেক বেশি ছিলো। এই প্রলংকারী বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের তিনটি প্রধান নদীর পানি প্রবাহ একই সময় ঘটায় নদীর বহন ক্ষমতার অতিরিক্ত পানি প্রবাহিত হয়। এই বন্যায় বাংলাদেশের প্রায় ৮২,০০০ বর্গ কিমি (সমগ্র দেশের ৬০% এরও অধিক) এলাকা সরাসরি ক্ষতিগ্রস্ত হয়। ১৯৮৬ সালে পানি সম্পদ মন্ত্রণালয়ের অধীনে গঠিত সারফেস ওয়াটার সিমুলেশন মডেলিং প্রোগ্রাম (SWSMP) ১৯৮৮-র ভয়াবহ বন্যার পরিপ্রেক্ষিতে DHI এর কারিগরী নির্দেশনায় সারফেস ওয়াটার মডেলিং সেন্টার (SWMC) নামে পেশাদারী ইন্সটিটিউট হিসাবে প্রতিষ্ঠিত হয়; যা ২০০২ সালে ১ আগস্ট থেকে ইন্সটিটিউট অব ওয়াটার মডেলিং (iwm) নামে পরিচিতি লাভ করে। ১৯৮৮ সালের ভয়াবহ ও দীর্ঘস্থায়ী বন্যার পরে বাংলাদেশ সরকার বন্যার কারণ নির্ণয় ও প্রতিকারের জন্য নেয়া ২৬টি বন্যা কর্মপরিকল্পনা (ফ্যাপ) সমীক্ষায় ইউএসএআইডি-এর কারিগরি সহায়তায় সম্পাদিত পরিবেশগত সমীক্ষা (ফ্যাপ ১৬) এবং ভৌগোলিক তথ্য পদ্ধতি (জিআইএস) সমীক্ষা (ফ্যাপ ১৯)-র মাধ্যমে প্রাপ্ত তথ্যের ভিত্তিতে পানি খাতে পরিবেশগত প্রভাব নিরূপণের জন্য একটি নির্দেশিকা তৈরি করা হয়, যা পরবর্তীতে 'ইজিআইএস প্রকল্প'-এ পরিণত হয় এবং নেদারল্যান্ড সরকারের কারিগরি সহায়তায় ২০০২ সালে 'সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস' (সিইজিআইএস) ট্রাস্ট হিসাবে প্রতিষ্ঠা লাভ করে। বাংলাপিডিয়ায় ১৯৮৮-র বন্যা সম্পর্কিত বর্ণনা। বাংলাদেশে যত বন্যা। "জাতিসংঘ জলবায়ূ সামিট ২০১৪"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৫।  "উন্নত দেশের অবস্থান শঙ্কা জাগাচ্ছে"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৫।  'আইডব্লিউএম' গঠনের পটভূমি। "'সিইজিআইএস' প্রতিষ্ঠার ইতিহাস"। ১৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৫।
১৯৯৮-এর বাংলাদেশের বন্যা

১৯৯৮-র বন্যা ছিলো বাংলাদেশে সংঘটিত ভয়ংকর বন্যাগুলোর মধ্যে অন্যতম। দুই মাসের অধিককাল জুড়ে সংঘটিত এই বন্যায় দেশের প্রায় দুই তৃতীয়াংশ এলাকা ডুবে যায়। এই ভয়ংকর বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের প্রধান তিনটি নদীর পানি প্রবাহ একই সময় ঘটায় ও ব্যাক ওয়াটার এ্যাফেক্টের কারণে নদীর বহন ক্ষমতার অতিরিক্ত পানি প্রাহিত হয়। সারাদেশের দুই- তৃতীয়াংশ ভূমি প্লাবিত হয়েছিল। বাংলাপিডিয়ায় ১৯৯৮-র বন্যা সম্পর্কিত বর্ণনা
হামারি আধুরি কাহানী

হামারি আধুরি কাহানী (বাংলাঃ আমাদের অসমাপ্ত গল্প) বিশেষ ফিল্মস এবং ফক্স স্টার স্টুডিও ব্যানারের অধীনে মোহিত সুরি দ্বারা নির্দেশ এবং মহেশ ভাট দ্বারা নির্মিত একটি ভারতীয় রোমান্টিক সিনেমা। সিনেমায় অভিনয় করেন ইমরান হাশমি, বিদ্যা বালান, এবং রাজকুমার রাও। সিনেমাটি মাহেশ ভাট এর বাবা, নানাভাই ভাট, শিরিন মোহাম্মদ আলী এবং তার মা এর প্রেম কাহিনী উপর ভিত্তি করে নির্মিত। সিনেমার শুরুতে দেখা যায় এক মহিলা (বাসুধা) বাস থেকে নামলেন। বাস্তার জেলার ১৫ কি.মি. আগে। কিছু পথ হাটার পরেই নিচে পড়ে যায়। একটি বয়স্ক মানুষ (হরি) তার স্ত্রী হ্যালুসিনেশন সম্পর্কে সাইকোলজিস্ট দেখতে যান। সিনেমায় বাসুধা এর অতীত এবং তার ছেলে সম্পর্কে জানা সত্ত্বেও,আরাভ তার প্রেমে পড়ে যায়। আর সেই সময় হরি (বাসুধার স্বামী) নিখোজ। হরি ফিরে আসার পর বাসুধা বিভ্রান্তে পড়ে যান, তিনি আসলেই কাকে চাছেন। একদিকে স্বামী আর একদিকে ভালোবাসার মানুষ। সিনেমার শেষে দেখা যায় আরাভ এবং বাসুধা মারা যায়, হরি তার স্ত্রীকে প্রচন্ড ভালোবাসেই যাচ্ছেন। ইমরান হাশমি (আরাভ রুপারেল) বিদ্যা বালান (বাসুধা প্রসাদ) রাজকুমার রাও (হরি) সারা খান (নায়লা) মাধুরিমা তুলি (আভনী) এই চলচ্চিত্রের সঙ্গীতায়োজন করেছেন অমি মিশ্র, জিৎ গাঙ্গুলি এবং মিথুন। একদিক থেকে ‘হামারি আধুরি কাহানি’ চলচ্চিত্রটিকে গড় সফল আর আরেক বিবেচনায় ব্যর্থ বলা যায়। প্রথমত চলচ্চিত্রটির আয় যেমন পূর্বাভাস দেয়া হয়েছিল তাই হয়েছে। কিন্তু কয়েকটি কারণে চলচ্চিত্রটি একক চলচ্চিত্রের সুবিধাটি আদায় করে নিতে পারেনি। এর অন্যতম যে ‘জুরাসিক ওয়ার্ল্ড’ তা বলার অপেক্ষা রাখে না। ইমরান হাশমি হাশমি আর বিদ্যা বালান অভিনীত ‘দ্য ডার্টি পিকচার’ (২০১১) ফিল্মটির মতো আয় (১৯০ কোটি রুপি) করতে না পারলেও তাদের শেষ ফিল্ম ‘ঘনচক্কর’-এর (২০১৩) পরিণতিও বরণ করতে হবে না ফিল্মটিকে। ৩০ কোটি রুপিতে নির্মিত শেষোল্লেখিত ফিল্মটি আয় করেছিল ৩৮ কোটি রুপি। মোহিত সুরির পরিচালনায় নির্মিত বলে ‘হামারি আধুরি কাহানি’কে নিয়ে দর্শক আর বোদ্ধাদের অনেক প্রত্যাশা ছিল। তা পূরণ হয়নি পুরোপুরি। বাড়াবাড়ি রকম মেলোড্রামার কারণে কাহিনীর বিস্তার ক্লান্তিকর মনে হতে পারে। প্রোমো দেখে কিন্তু সেভাবে এতোটা মেলোড্রামা থাকবে তা মনে হয়নি। মহেশ ভাট বিশেষ প্রডাকশনের ব্যানারে তার অভিজ্ঞতা থেকে ধার নিয়ে চলচ্চিত্রটি নির্মাণ করিয়েছেন। "'Hamari Adhuri Kahani' – Movie Review" (Mid-Day.com)। Mid-Day। সংগ্রহের তারিখ ১২ জুন ২০১৫।  Bryan Durham (২০ আগস্ট ২০১৪)। "Latest musical sensation Ankit Tiwari on what matters most to him"। Daily News and Analysis। সংগ্রহের তারিখ ২৫ জানুয়ারি ২০১৫।  Indo-Asian News Service (২০ জানুয়ারি ২০১৪)। "Mukesh Bhatt is a godfather for composer Jeet Ganguly"। India.com। সংগ্রহের তারিখ ২৫ জানুয়ারি ২০১৫।  Boxoffice ওয়েব্যাক মেশিনে আর্কাইভকৃত ১০ আগস্ট ২০১৫ তারিখে. Boxofficeindia.com (12 June 2015). Retrieved on 2015-09-18. Hamari Adhuri Kahani Total Collection | HAK Lifetime Collection, 2nd Weekend – Box Office Hits ওয়েব্যাক মেশিনে আর্কাইভকৃত ৯ সেপ্টেম্বর ২০১৫ তারিখে. Boxofficehits.in (22 June 2015). Retrieved on 2015-09-18. ইন্টারনেট মুভি ডেটাবেজে হামারি আধুরি কাহানী (ইংরেজি)
হিমু মামা

হিমু মামা জনপ্রিয় ঔপন্যাসিক হুমায়ূন আহমেদ এর বিশেষ চরিত্র 'হিমুকে' নিয়ে লেখা একটি উপন্যাস, যা ২০০৪ সালে 'অবসর প্রকাশনী' থেকে প্রকাশিত হয়। ধ্রুব এষ হুমায়ুন আহমেদের সৃষ্ট একটি চরিত্র হচ্ছে 'হিমু'। শিরোনামে 'হিমু' কথাটি থাকলেও এই বইয়ে হিমু চরিত্রের উপস্থিতি নেই কোথাও। বইটির কাহিনী 'শুভ্র' নামের একটি ছেলেকে কেন্দ্র করে, যে 'হিমু' হওয়ার চেষ্টা করে এবং তা করতে গিয়ে বিভিন্ন মজার ঘটনা ঘটায়। শুভ্রের ভাগ্নে 'টগর' এসব ঘটনা ডায়েরিতে লিখে রাখে; আর এখানে থেকেই বইটির নাম দেয়া হয়েছে হিমু মামা। হিমু হুমায়ূন আহমেদের সৃষ্টিকর্ম "Abosor"। www.abosar.com। সংগ্রহের তারিখ ২০২১-০১-১৯।  হুমায়ূন আহমেদ প্রবেশদ্বার হিমু মামা, হুমায়ূন আহমেদ-সাহিত্য ডট কম
মূকাভিনয়

মূকাভিনয় একটি স্বতন্ত্র শিল্প মাধ্যম। মূকাভিনয় অর্থ হচ্ছে মুখে শব্দ না করে বা সংলাপ ব্যবহার না করে শারীরিক বিভিন্ন অঙ্গভঙ্গির মাধ্যমে মনের ভাব প্রকাশ করা । নাট্যশিল্পের এক বিশেষ দিক হচ্ছে এই মূকাভিনয় । বস্তুর অস্তিত্ব না থাকা সত্বেও বিভ্রমের মাধ্যমে অর্থাৎ দর্শকের চোখে বিভ্রম ঘটিয়ে সেই বস্তুকে অস্তিত্বে নিয়ে আসার এক আকর্ষণীয় কৌশল হচ্ছে মূকাভিনয়। প্রাচীন রোমান যুগে এই শিল্পের প্রথম চর্চার ইতিহাস পাওয়া যায়। প্রাচ্য-পাশ্চাত্যের অনেক জায়গায় এর চর্চা হয়েছে। গ্রিসে সম্ভবত প্রথম "Pantomime" নামের একজন মুখোশ পরিহিত অভিনেতা মূকাভিনয় প্রদর্শন করেছিলেন। Pantomime একটি গ্রিক শব্দ যার অর্থ বিশুদ্ধ অনুকৃতি। মূকাভিনয়ের জনক বলা হয় ফ্রান্সের মার্সেল মার্সো কে। বর্তমানে প্রায় তিন ধরনের মূকাভিনয়ের চর্চা হয় সারাবিশ্বে। মূকাভিনয়, আধুনিক মূকাভিনয়, বর্তমান মূকাভিনয়। ঐতিহ্যগত মূকাভিনয় : যা সাদা মুখে গল্প বা নাটকীয়তার মাধ্যমে অভিনীত হয়। ঐতিহ্যগত মূকাভিনয়ের জনক মার্সেল মার্সো। অনেকে আজকাল সাদা মুখে বা রঙ চঙ না মেখেই থিয়েটারের পরিচ্ছদে মূকাভিনয় করেন। আধুনিক মূকাভিনয় : এর জনক বলা হয় এতিয়েন দেক্রু কে। তিনি ঐতিহ্যগত মূকাভিনয় থেকে মূকাভিনয়কে নতুন দিকের প্রবর্তন করেন। মূকাভিনয়ের গ্রামাটিক মুভমেন্ট নির্মাণ করেন তিনি। উদাহরণস্বরূপ বলা যায়, ন্যাচারাল পেইন্টিংস এবং অ্যাবস্ট্রাক্ট পেইন্টিংস। এতিয়েন দেক্রু ছিলেন মার্সেল মার্সোর মূকাভিনয় গুরু। তৃতীয় স্কুলটির প্রবর্তক জাকুলিন লিকক। তিনি থিয়েটারের শিক্ষক। মুখোশ ও দেহের সমগ্র অবয়বকে মুখোশের আবরণে মুভমেন্ট নির্মাণ করেছেন তিনি। বাংলাদেশে আধুনিক মূকাভিনয়ের চর্চা ঘটা করে শুরু হয় ১৯৭৫ সাল থেকে। বিটিভির "যদি কিছু মনে না করেন' ও 'বলাবাহূল্য' অনুষ্ঠানে প্রায়ই মূকাভিনয় দেখাতেন পার্থ প্রতিম মজুমদার। তখন থেকে ১৯৮৮ সাল পর্যন্ত বাংলাদেশের মঞ্চে একক মূকাভিনয় প্রদর্শিত হয়েছে। সেগুলি ছিল স্বল্প সময়ব্যাপী এবং সংখ্যায়ও কম। শিল্পীর পোশাকের ধরন প্রায় একই রকম হতো কালো রঙের অাঁটসাট আচ্ছাদন এবং মুখে সাদা রংয়ের প্রলেপ। বিষয়বস্ত্ত ছিল অত্যন্ত হালকা ও বিনোদনধর্মী। এ পর্বে সৃজনশীল ধ্যান-ধারণা বিশেষ একটা ছিল না। তবে নানা রকম সীমাবদ্ধতা সত্ত্বেও তখন যে কয়েকটি ভাল প্রদর্শনী হয়েছে সেগুলির মধ্যে রয়েছে জন্ম থেকে মৃত্যু, বালক ও পাখি, প্রজাপতি, জনসংখ্যা বৃদ্ধি, ফটোগ্রাফার, ঔষধ বিক্রেতা, বখাটে ছেলের পরিণতি, রিকশাওয়ালা, মাছ ধরা ইতাদি। এগুলিতে ক্যারিকেচার এবং অহেতুক হাস্যকৌতুকের স্থলে ক্ষেত্রবিশেষে বিষয়ের গভীরতা প্রকাশ পেয়েছে। ১৯৮৯ সাল থেকে একক অভিনয়ের পাশাপাশি দলগত অভিনয়ের ধারাও প্রচলিত হয়। এ ক্ষেত্রে ‘ঢাকা প্যান্টোমাইম’ অগ্রণী ভূমিকা পালন করে। ১৯৮৯ সালের ২৩ অক্টোবর প্রতিষ্ঠার পর থেকে দলটি ঢাকাসহ দেশের বিভিন্ন অঞ্চলে একক ও দলগত মূকাভিনয় পরিবেশন করে এ শিল্পকে জনপ্রিয় করে তুলতে চেষ্টা করে।
কণিকা (দ্ব্যর্থতা নিরসন)

কণিকা বলতে নিচেরগুলি বোঝাতে পারে: অণু পরমাণু নিউট্রন ফোটন কলয়েড উপআণবিক কণিকা মৌল কণিকা যৌগিক কণিকা বিন্দু কণিকা আরও দেখুন: কণাসমূহের তালিকা কণিকা (বাস্তুতন্ত্র) ব্যকরণের কণিকা কণা পদ্ধতি দানাদার পদার্থ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
তিকিনা প্রণালী

তিকিনা প্রণালী হল দক্ষিণ আমেরিকার তিতিকাকা হ্রদের উত্তরের বড় অংশ লাগো গ্রান্দে ও দক্ষিণের ছোট অংশ লাগো পেকেনিয়োর মধ্যবর্তী সঙ্কীর্ণ একটি জলপথ। স্থানে স্থানে এটি এতটাই সঙ্কীর্ণ যে মাত্র ৮০০ মিটার চওড়া। তবে প্রণালীটি যথেষ্ট গভীর। এর সর্বনিম্ন গভীরতা হল ২১ মিটার। এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালী বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকিনা প্রণালী পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালীটি পেরোতে ১৫-২০ মিনিট সময় লাগে। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)। Pérez, Pablo. "La Paz to the Straits of Tiquina" Footprint Travel Guide. ওয়েব্যাক মেশিনে আর্কাইভকৃত ২৫ জানুয়ারি ২০১২ তারিখে 2015. সংগৃহীত ১৮ জুন, ২০১৫। San Pedro de Tiquina (Estrecho). Gobierno Autónomo Departamental de La Paz.[স্থায়ীভাবে অকার্যকর সংযোগ] সংগৃহীত ১৮ জুন, ২০১৫।
ইশতার

ইশতার সুপ্রাচীন মেসোপটেমিয়ায় সুমের আক্কাদ আসিরিয়া এবং ব্যাবিলনিয়া সভ্যতায় জন্ম হয়েছিল। ইশতার ছিলেন মেসোপটেমিয়ার ধর্মেরই একজন অন্যতম দেবী । আদি পর্যায়ে ইশতার মূলত ছিলেন সেমেটিকভাষীদের দেবী । খ্রিস্টপূর্ব ৩০০০ অব্দে সেমিটিকরা মেসোপটেমিয়ার সুমেরিয় সাম্রাজ্যে পৌঁছানোর পর সুমেরিয় সমাজ তাদের দেবী ইশতারকে গ্রহণ করেছিল। এর একটা মূল কারণ সুমেরিয় দেবী ইনানার সঙ্গে দেবী ইশতার-এর বিস্ময়কর সাদৃশ্য । যে কারণে ইশতার এর অন্য এক নাম ইনানা। এবং ইনানার উপকথা পরিনত হয় ইশতার-এর উপকথায়। ইশতার সুমেরিয় রাজধানী উরুক নগরে মহা সমারোহে পূজিত হতে থাকেন। পরে ইশতার ব্যাবিলনের অন্যতম দেবী তে উন্নীত হন । দেবী ইশতার এর বাবা চন্দ্রদেব; মা আনতুম; ভাই: সূর্যদেব শামাশ ও বোন: পাতালের রানী ইরিশকিগাল। দেবী ইশতার এর বাহন সিংহ, দেবী সিংহের পিঠে চড়ে যুদ্ধ করতেন, হাতে থাকে ধনুক ও তূণ ভর্তি তীর। প্রতীক অস্টকোণ তারকা; গ্রহ: শুক্র এবং সংখ্যা পনেরো। প্রাচীন জার্মান কবিতায় প্রাপ্ত ইশতার। প্রাচীন মেসোপটেমিয়ার উর্বরা শক্তি, প্রেম, যুদ্ধ ও যৌনতার দেবী। ধর্মীয় উপকথার জগতেদেবী ইশতার-এর স্থানএতই গুরুত্বপূর্ণ যে-তার ধারণা থেকেই পরবর্তীকালে গ্রিক যৌনতার দেবী আফ্রোদিতি, রোমান সৌন্দর্যের দেবী ভেনাস, ফ্রিজিয়ার প্রকৃতি দেবী সিবিলিও ফিনিশিয়দের স্বর্গের রানী আসতারতে-এর উদ্ভব হয়েছিল । ব্যাবিলনিয় সাহিত্যে দেবী ইশতারকে ‘জগতের আলো’, ‘ন্যায়বিচারক’, ‘আইনদাতা’,‘দেবীদের দেবী’, ‘বিজয়ের দেবী’, ‘পাপের ক্ষমাকারী’ এবং ‘স্বর্গ ও মর্তের আলো’ প্রভৃতি অভিধায় অবহিত করা হয়েছে। Blood Feast Blood Diner Blood Feast 2: All U Can Eat Generation "П" Endless (comics) Greek Mythology Link, Zeus stories of Zeus in myth Theoi Project, Cult Of Zeus cult and statues Pagans Honor Zeus at Ancient Athens Temple
ভিস্কোমিটার

ভিস্কোমিটার হল প্রবাহী বা তরল পদার্থের সান্দ্রতা পরিমাপক যন্ত্র। তরলের ক্ষেত্রে তরলের প্রবাহ দশার উপর সান্দ্রতার তারতম্য হয়। এ তারতম্য সহ পরিমাপের জন্য ব্যবহৃত হয় রিওমিটার নামের এক যন্ত্র। ভিস্কোমিটার কেবল একমুখী প্রবাহ পরিমাপ করতে পারে। সাধারণত, দুটো ঘটনা ঘটে। হয় তরল স্থির থাকে এবং বস্তু এর ভেতর দিয়ে অতিক্রম করে চলে যায় নয়তো বস্তু স্থির থাকে এবং তরল একে অতিক্রম করে চলে যায়। ২০ডিগ্রী সেলসিয়াস তাপমাত্রায় পানির গতিশীল সান্দ্রতা ১.০৩৮ মিলি প্যাসকেল- সেকেন্ড এবং এর গতিশক্তিজনিত সান্দ্রতা ১.০০২২ মিমি^২/সেকেন্ড; এই মানগুলো বিবিধ সান্দ্রতা পরিমাপের জন্য ব্যবহৃত হয়।
থং

থং হল একটি বিশেষ ধরনের পোশাক, যেটি সাধারণত অন্তর্বাস বা সাঁতারের পোশাক হিসাবে ব্যবহৃত হয়। কিছু দেশে প্রথাগত অনুষ্ঠান বা প্রতিযোগিতাতেও এই পোশাক ব্যবহৃত হয় যেমন, সুমো কুস্তি। সামনে থেকে দেখতে গেলে, থং সাধারণত একটি বিকিনির অনুরূপ, কিন্তু পশ্চাৎদেশের আবরণ যতদূর সম্ভব ন্যূনতম করা হয়। এটি সবসময় ডিজাইন করা হয় যৌনাঙ্গ, যৌনকেশ, মলদ্বার আবৃত করার জন্য কিন্তু নিতম্বের বেশিরভাগ অংশ অনাবৃত থাকে। এটির তিনটি অংশ হল- ১. কোমরবন্ধনী, এটি সাধারণত সরু ইলাস্টিক, কাপড়, চামড়া বা ফিতে দ্বারা নির্মিত হয়। অনেকক্ষেত্রে এটি দুপাশে গিঁটবাধা থাকে। ২. পশ্চাৎ অংশ, এটি সাধারণত সরু ফিতাকৃতি হয়ে থাকে। ৩. সামনের অংশটি হয় তুলনামূলকভাবে অনেক চওড়া। এই দ্বিতীয় ও তৃতীয় অংশটি সাধারণত কাপড়ের হয়ে থাকে। এই দুটি অংশ দুই উরুর মধ্য দিয়ে পরস্পরের সাথে এবং সামনে ও পিছনে কোমরবন্ধনীর সাথে মাঝবরাবর সংযুক্ত থাকে। Definition of THONG. Merriam-Webster Dictionary. উইকিঅভিধানে থং শব্দটি খুঁজুন। উইকিমিডিয়া কমন্সে থং সম্পর্কিত মিডিয়া দেখুন। উইকিমিডিয়া কমন্সে থং সম্পর্কিত মিডিয়া দেখুন।
লা পাজ

লা পাজ আনুষ্ঠানিকভাবে নয়েস্ত্রা সেনিওরা দ্য লা পাজ নামে পরিচিত, এটি বলিভিয়ার প্রকৃত রাজধানী এবং এটি বলিভিয়ার বহুজাতিক রাজ্য সরকারের আসন। ও বলিভীয় সরকারের প্রশাসনিক প্রধান কেন্দ্র (সাংবিধানিক রাজধানী ও বিচারবিভাগীয় প্রধান কেন্দ্র হল সুক্রে)। পাশাপাশি এই শহর বলিভিয়ার লা পাজ বিভাগেরও প্রশাসনিক কেন্দ্র। সমুদ্রতল থেকে এর উচ্চতা ৩৬৫০ মিটার বা ১১৯৭৫ ফুট। সেই হিসেবে এই শহর হল পৃথিবীর সর্বোচ্চ দেশীয় প্রশাসনিক কেন্দ্র। ২০০৮ সালের জনগণনা অনুযায়ী এই শহরের লোকসংখ্যা ৮,৭৭,৩৬৩ জন। পার্শ্ববর্তী বিভিন্ন শহর যেমন এল আলতো, ও ভিয়াচাকে ধরে লা পাজ মেট্রোপলিটান অঞ্চল বলিভিয়ার সবচেয়ে জনবহুল অঞ্চল। এর সামগ্রিক লোকসংখ্যা প্রায় ২৩ লক্ষ, যা বলিভিয়ার দ্বিতীয় জনবহুল শহরাঞ্চল সান্তা ক্রুস দ্য লা সিয়েরার চেয়ে বেশি। শহরের পুরো নাম নয়েস্ত্রা সেনিওরা দ্য লা পাজ-এর আক্ষরিক অর্থ হল "আওয়ার লেডি অফ পিস"। স্পেনীয় বিজেতা বা কঙ্কিস্তাদোররা ১৫৪৮ সালে যখন এই শহর প্রতিষ্ঠা করেন, সেই সময় স্পেনীয় বিজেতা গনথালো পিসার্‌রো (বিখ্যাত স্পেনীয় বিজেতা ফ্রান্সিসকো পিসার্‌রোর এক সৎ ভাই) ও পেরুর প্রথম স্পেনীয় গভর্নর ব্লাসকো নুনেজ ভেলা'র মধ্যে বিরোধের অবসানকে স্মরণ করতেই শহরের এইরকম নাম। সে' সময়ের ঐ অঞ্চলের একটি পুরনো আমেরিন্ডিয়ান বসতি লাজা'র স্থলেই এই শহর প্রতিষ্ঠা করা হয়। ১৮৯৮ সাল থেকে এই শহর বলিভিয়ার প্রধান প্রশাসনিক কেন্দ্র। চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর। সান্তা ক্রুস দ্য লা সিয়েরা ও এল আলতো শহরের পর ইকুয়েডরের রাজধানী কুইতো হল সর্বোচ্চ রাজধানী শহর। Observatorio Bolivia Democrática.[স্থায়ীভাবে অকার্যকর সংযোগ] La Paz Encyclopædia Britannica. Encyclopædia Britannica Online. 2008. সংগৃহীত ২০ জুন, ২০১৫।
দেবকাঞ্চন

দেবকাঞ্চন বা রাঙা কাঞ্চন (বৈজ্ঞানিক নাম: Phanera purpurea) হচ্ছে Fabaceae পরিবারের একটি উদ্ভিদ প্রজাতি যেটির আদি নিবাস হচ্ছে চীন (যার অন্তর্ভুক্ত হংকং) এবং দক্ষিণ-পূর্ব এশিয়া। দেবকাঞ্চন ছোট থেকে মাঝারি আকারের পর্ণমোচী বৃক্ষ, ৮-১০মিটার উঁচু, মাথা ছড়ান। পাতা মাথার দিকে ২-বিভক্ত, লতির আগা চোখা বা ভোতা। ফুল ৬-৮ সে.মি. চওড়া, সুগন্ধি, সাদা বা বেগুনি। কয়েকটি একত্রে একটি ডাঁটায়, ফোটে হেমন্তে, সারা গাছ ভরে। অসমান ও লম্বাটে ৫টি পাপড়ি, মুক্ত। শুঁটিগুলি শিমের মতো ৩০ সে.মি.(১২ ইঞ্চি) লম্বা। এতে ১২ থেকে ১৬টি বীজ থাকে। চৈত্রমাসে নিষ্পত্র গাছে ঝুলন্ত ফলগুলি সশব্দে ফেটে বীজ ছড়ায়। বীজের থেকে চাষ হয়। Sinou C, Forest F, Lewis GP, Bruneau A. (২০০৯)। "The genus Bauhinia s.l. (Leguminosae): a phylogeny based on the plastid trnL–trnF region"। Botany। 87 (10): 947–960। ডিওআই:10.1139/B09-065। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Wunderlin RP. (২০১০)। "Reorganization of the Cercideae (Fabaceae: Caesalpinioideae)" (পিডিএফ)। Phytoneuron। 48: 1–5।  "The Plant List: A Working List of All Plant Species"। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৫।  দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-১৮। উইকিমিডিয়া কমন্সে Phanera purpurea সংক্রান্ত মিডিয়া রয়েছে। Phanera purpurea L., Purple camel's foot রক্তকাঞ্চন শ্বেতকাঞ্চন
মিলোরাদ কেভিচ

মিলোরাদ কেভিচ (সার্বীয়: Милорад Чавић, উচ্চারিত [mîloraːd tʃǎːʋitɕ]; জন্ম ৩১ মে, ১৯৮৪) একজন অবসরপ্রাপ্ত সার্বিয়ান সাঁতারু। তিনি আমেরিকাতে জন্ম গ্রহণ করেন। মিলোরাদ কেভিচ ক্যালিফোর্নিয়াতে জন্মগ্রহণ করেন এবং ওখানেই টুস্টিন হাই স্কুল-এ পড়াশোনা করেন। এ সময় তিনি জাতীয় হাই স্কুল প্রতি্যোগিতায় ৫০ ইয়ার্ড মূক্ত সাতারে ৪টি সি আই এফ রেকর্ড করেন। তিনি ২০০,২০০৪,২০০৮,২০১২ অলিম্পিকে অংশ নেন। বেইজিং অলিম্পিক ২০০৮ এ তিনি সার্বিয়ার হয়ে প্রথম অলিম্পিক পদক পান। "Milorad Cavic Bio - The University of California Official Athletic Site"। calbears.com।
গথিক শিল্প

ইউরোপে শিল্প ইতিহাসে ত্রয়োদশ শতাব্দির প্রায় মধ্যভাগ থেকে পঞ্চদশ শতাব্দি পর্যন্ত সময়কালকে গথিক শিল্পের কাল বলা হয়ে থাকে। গথিক শব্দটি প্রায়ই লোকের মনে বিভ্রান্তির জন্ম দেয়।স্বভাবতই ধারণা করা স্বাভাবিক যে গথ জাতি থেকে এই শিল্প উদ্ভব হয়েছে কিন্তু তা নয়, ষোড়শ ও সপ্তদশ শতাব্দীর যারা একমাত্র ক্লাসিকাল শিল্পকে শ্রেষ্ঠ ও চূড়ান্ত বলে মানতেন তারা এই শৈলিকে নিকৃষ্ট বলে মনে করবার জন্য গথ জাতির নামের সাথে জুড়ে নামকরণ করেন গথিক। প্রকৃতপক্ষে রোমানেস্ক শৈলী থেকে স্বাভাবিক নিয়মে গথিক শিল্পের বিকাশ ঘটে ছিল। ত্রয়োদশ শতাব্দির মধ্যে সমগ্র ইউরোপ খ্রিষ্টীয় জগতের অন্তর্ভুক্ত হয়। রাজনৈতিক অনিশ্চয়তার অবসান ঘটায় সামাজিক নিরাপত্তা ফিরে আসে। ফলে শিল্পী ও কলাকুশলীদের নতুন নতুনদের পরীক্ষা নিরীক্ষার সুযোগ মিলে।ফলে মিলে স্বীকৃতি। ঊনবিংশ শতাব্দিতে ভিক্টর উগো নামক শিল্পীর কাছ থেকে স্বীকৃতি মিলে প্রথম গথিক শিল্পের। সুক্ষাগ্র খিলানের ব্যবহার গথিক স্থাপত্যে অন্যতম প্রধান বৈশিষ্ট্য। যদিও আরবে ও পারস্যে সুক্ষাগ্র খিলানের ব্যবহার বহুকাল থেকে প্রচলিত ছিল এবং দক্ষিণ ফ্রান্সএর রোমানেস্ক সৌধের নিচে সুক্ষাগ্র খিলান করা আছে। তবে ইউরোপে তার সবচেয়ে বেশি ব্যবহার গথিক স্থাপত্যে দেখা যায়। গথিক স্থাপত্যের নিদর্শন পাওয়া যায় ফ্রান্স, ইংল্যান্ড, জার্মানি, স্পেন,ইতালির বিভিন্ন স্থাপত্য। এদের মধ্যে গির্জা, ক্যাথিড্রাল লক্ষণীয়। প্যারিসের নিকট স্যা-দেনিস,লাও ক্যাথিড্রাল,ইংল্যান্ডের সলজবেরি ক্যাথিড্রাল ক্যাথিড্রাল উল্লেখযোগ্য উদাহরণ ।
হামদর্দ (ওয়াক্‌ফ) ল্যাবরেটরীজ

হামদর্দ (ওয়াক্‌ফ) ল্যাবরেটরীজ ইউনানি এবং আয়ুর্বেদিক ঔষধের জন্য ভারত উপমহাদেশের একটি বিখ্যাত ফার্মাসিউটিক্যাল কোম্পানি। হামদর্দ পৃথিবীর বৃহত্তম ইউনানি ঔষধের প্রস্তুতকারক। হাকিম হাফিজ আব্দুল মজিদ ১৯০৬ সালের ১ লা আগস্ট দিল্লীতে হামদর্দ প্রতিষ্ঠা করেছিলেন, পরে ১৯৪৮ সালে এটি ওয়াকফ (অলাভজনক প্রতিষ্ঠান) প্রতিষ্ঠানে রূপান্তরিত হয়। ববর্তমানে হাকিম মোঃ ইউসুফ হারুন ভুইয়া হামদর্দের ব্যবস্থাপনা পরিচালক। সাম্প্রতি হামদর্দ Orion Registrar Inc. USA হতে ISO 9001.2000 প্রমাণপত্র পেয়েছে। উপমহাদেশে হামদর্দের প্রায় ১১৭টিরও বেশি ক্লিনিক রয়েছে। বগুড়াতে হামদর্দ ইউনানী মেডিকেল কালেজ ও হাসপাতাল স্থাপন করা হয়েছে। হামদর্দের বিভিন্ন পণ্যের মধ্যে সিনকারা, ছাফি, ফ্রোডেক্স, লিবিডেক্স, এনডিউরেক্স, শরবত রূহ আফজা বেশ বিখ্যাত। এর ব্র্যান্ড প্রোডাক্ট প্রায় ১৫০ টি। সাধারণ ও জটিল প্রায় সকল রোগসমূহের চিকিৎসা হামদর্দে রয়েছে। সারা বাংলাদেশে প্রায় ২৭০টি চিকিৎসা কেন্দ্রের মাধ্যমে হামদর্দ তাদের এই চিকিৎসা সেবা বাংলাদেশের আপামর জনসাধারনের নিকট পৌছে দিচ্ছে। হামদর্দ ফাউন্ডেশনের একটি সহযোগী প্রতিষ্ঠান। হামদর্দ শব্দটি ফার্সি ভাষার দুটি শব্দ হাম এবং দর্দের সমন্বয়ে হামদর্দ শব্দটি গঠিত হয়েছে। হাম অর্থ সহযোগী এবং দর্দ অর্থ ব্যথা। অর্থাৎ হামদর্দ শব্দটির দ্বারা বুঝায় ব্যথার সহযোগী। ১৯০৬ সালে প্রয়াত হাকিম হাফিজ আবদুল মজিদ হামদর্দ প্রতিষ্ঠা করেন ভারতের দিল্লীতে। বর্তমানে বাংলাদেশে হামদর্দ হারবাল ওষুধ শিল্পে পরিচিত একটি নাম। গুণগত মানের কারণে বাংলাদেশে ওষুধ শিল্পে হামদর্দ উল্লেখযোগ্য স্থান দখল করে আছে। হামদর্দের উৎপাদিত পণ্য সারা বাংলাদেশে সরবরাহ করার জন্য হামদর্দের রয়েছে অনেকগুলো শাখা যার মাধ্যমে হামদর্দের পণ্য খুব সহজেই পৌঁছে যাচ্ছে মানুষের হাতের নাগালে। হামদর্দ- হাকিম ও ডাক্তারের সমন্বয়ে গঠন করেছে ক্লিনিক। যেখানে কোন প্রকার কনসালটেন্ট ফি ছাড়াই যে কোন রোগী চিকিৎসা নিতে পারে।হামদর্দ ২০১০ সালে ঢাকার পান্থপথে হামদর্দ পাবলিক কলেজ নামে একটি স্বনামধন্য শিক্ষাপ্রতিষ্ঠান তৈরি করেছেন।প্রতিবছর এটির অসাধারণ সাফল্য হামদর্দ পরিবারকে উচ্চমাত্রায় নিয়ে গিয়েছে। এছাড়া হামদর্দ ঢাকা-চট্টগ্রাম মহাসড়কের পাশে মেঘনা ব্রিজের কাছাকাছি জায়গায় বিশ্ববিদ্যালয় স্থাপন করার জন্য জমি ক্রয় করে ২০১২ সালে হামদর্দ বিশ্ববিদ্যালয় বাংলাদেশের কার্যক্রম শুরু করেছে। হামদর্দ পাবলিক কলেজ হামদর্দ বিশ্ববিদ্যালয় বাংলাদেশ Hamdard is reinventing the Hakim's legacy at domain-b.com
মধুমিতা সরকার

মধুমিতা সরকার (জন্ম: ২৬ অক্টোবর ১৯৯৪) একজন ভারতীয় বাঙালি অভিনেত্রী। তিনি বোঝেনা সে বোঝেনা টেলিভিশন ধারাবাহিককে পাখি ঘোষ এবং কুসুম দোলায় ডক্টর ইমন মুখার্জির প্রধান চরিত্রে অভিনয়ের জন্য পরিচিত। তার বাণিজ্যিক ও সমালোচকদের সফল সিনেমা চিনি ২ (২০২৩) ও সূর্য্য (২০২৪)। তিনি যাদবপুর বিশ্ববিদ্যালয় থেকে দর্শন শাস্ত্রে অনার্স করেন। তিনি মূলত বোঝেনা সে বোঝেনা টেলিভিশন ধারাবাহিকের পাখি, কেয়ার করি নার "জুনি" ও কুসুম দোলার "ইমন" চরিত্রের জন্য পরিচিতি। এছাড়া তিনি মডেলিং ও করেছেন। ২০১৫ সালের জুলাইয়ে তিনি পরিচালক, প্রযোজক ও অভিনেতা সৌরভ চক্রবর্তীকে বিয়ে করেন। ২০১৯ সালে তাদের বিবাহ বিচ্ছেদ হয়। স্টার জলসা পরিবার অ্যাওয়ার্ডস ও টেলিসম্মান পুরস্কার পেয়েছেন। "Why is Pakhi of Bojhena Shey Bojhena called Dhopas Kumari?"। The Times of India। ২০১৩-১২-১০। আইএসএসএন 0971-8257। সংগ্রহের তারিখ ২০২৩-০৭-০৯।  Center, Bollywood (২০২০-১০-২৯)। "Madhumita Sarkar Instagram Photos Age Height Info & Wiki"। sFwFun (ইংরেজি ভাষায়)। ২০২৩-০৬-০৯ তারিখে মূল থেকে আর্কাইভ করা। সংগ্রহের তারিখ ২০২৩-০৭-০৯।  "Why is Pakhi of Bojhena Shey Bojhena called Dhopas Kumari? - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৩-০৭।  Bharat, E. T. V. (২০২৪-০৬-১৩)। "একদিকে মধুমিতা, অন্যদিকে দর্শনা; কোন নায়িকাকে বাছবেন বিক্রম? উত্তর দেবে 'সূর্য' - Vikram Chatterjee"। ETV Bharat News। সংগ্রহের তারিখ ২০২৪-০৬-২৪।  "Madhumita Sarkar Instagram Photos Age Height Info & Wiki"। sfwfun। ২০২০-০৯-২৫ তারিখে মূল থেকে আর্কাইভ করা। সংগ্রহের তারিখ ২০২০-০৯-১৬।  "Madhumita Sarkar (Bengali Actress) Height, Weight, Age, Boyfriend, Husband, Biography & More » StarsUnfolded"। StarsUnfolded (ইংরেজি ভাষায়)। সংগ্রহের তারিখ ২০১৯-০৩-০৮।  উইকিমিডিয়া কমন্সে মধুমিতা সরকার সংক্রান্ত মিডিয়া রয়েছে। ইন্টারনেট মুভি ডেটাবেজে মধুমিতা সরকার  (ইংরেজি)
রিতেশ দেশমুখ

রিতেশ দেশমুখ (জন্মঃ ১৭ ডিসেম্বর ১৯৭৮; সংক্ষেপেঃ রিতেশ) হচ্ছেন একজন ভারতীয় চলচ্চিত্র অভিনেতা, প্রযোজক এবং স্থপতি। তিনি হিন্দী এবং মারাঠা চলচ্চিত্রে অভিনয়ের জন্য সুপরিচিত। রিতেশ প্রয়াত রাজনীতিবীদ বিলাসরাও দেশমুখ এবং বৈশালী দেশমুখ-এর পুত্র। রিতেশ ২০০৩ সালে কে. বিজয়া ভাস্কর পরিচালিত তুঝে মেরি কসম চলচ্চিত্রে অভিনয়ের মাধ্যমে অভিনয় জীবন শুরু করেন; চলচ্চিত্রটিতে তার বিপরীতে অভিনয় করেন জেনেলিয়া ডি'সুজা। কিন্তু ব্যাপক পরিচিতি পেতে তাকে ২০০৪ সাল পর্যন্ত অপেক্ষা করতে হয়। রম্য চলচ্চিত্র মাস্তি তাকে খ্যাতি এনে দেয় এবং তিনি বেশ কিছু পুরষ্কারের মনোনয়ন লাভ করেন। ২০১৩ সালে রিতেশ মারাঠি চলচ্চিত্র বালাক পালাক প্রযোজনার মাধ্যমে প্রযোজক হিসাবে আত্মপ্রকাশ করেন। Gupta, Priya (৭ জুন ২০১৪)। "Yes, Genelia is pregnant and we are both very excited about it: Ritesh Deshmukh"। Times of India। সংগ্রহের তারিখ ৬ জুন ২০১৪।  "It's a baby boy for Genelia and Riteish"। The Hindu। সংগ্রহের তারিখ ২৬ নভেম্বর ২০১৪।  "SRemembering Vilasrao Deshmukh". Hindustan Times. "মুখ্যমন্ত্রীর পুত্র অভিনয় করতে চান"। Rediff। ২৫ এপ্রিল ২০০২। সংগ্রহের তারিখ ৫ ডিসেম্বর ২০১০।  উইকিমিডিয়া কমন্সে রিতেশ দেশমুখ সংক্রান্ত মিডিয়া রয়েছে। ফেসবুকে রিতেশ দেশমুখ টুইটারে রিতেশ দেশমুখ ইন্টারনেট মুভি ডেটাবেজে Riteish Deshmukh (ইংরেজি)}